Πρόταση κανονισμού (ΕΚ) του Συμβουλίου για την προσωρινή απόσυρση του ευεργετήματος των γενικευμένων δασμολογικών τροτιμήσεων σε προϊόντα του γεωργικού τομέα της Ένωσης του Μιανμάρ (97/C 80/10) COM(97) 58 τελικό - 97/0041(ACC)

(Υποβλήθηκε από την Επιτροπή στις 17 Φεβρουαρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1256/96, της 20ής Ιουνίου 1996, για την εφαρμογή πολυετούς συστήματος γενικευμένων δασμολογικών προτιμήσεων, για την περίοδο από την 1η Ιουλίου 1996 έως τις 30 Ιουνίου 1999, σε ορισμένα γεωργικά προϊόντα, καταγωγής αναπτυσσομένων χωρών, και ιδίως το άρθρο 12 παράγραφος 3,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, σύμφωνα με τον προαναφερθέντα κανονισμό (ΕΚ) αριθ. 1256/96, η Ένωση του Μιανμάρ είναι δικαιούχος των εν λόγω γενικευμένων δασμολογικών προτιμήσεων 7

ότι, σύμφωνα με το άρθρο 9 του προαναφερθέντος κανονισμού (ΕΚ) αριθ. 1256/96, οι προτιμήσεις αυτές μπορούν να αποσυρθούν προσωρινά, πλήρως ή εν μέρει, κυρίως σε περίπτωση που η δικαιούχος χώρα ασκεί κάθε μορφής δουλεία όπως καθορίζεται στις συμβάσεις της Γενεύης της 25ης Σεπτεμβρίου 1926 και της 7ης Σεπτεμβρίου 1956 και στις συμβάσεις της διεθνούς οργάνωσης εργασίας (ΔΟΕ) αριθ. 29 και αριθ. 105 7

ότι, στις 2 Ιανουαρίου 1997, η διεθνής συνομοσπονδία ελεύθερων συνδικάτων (CISL) και η ευρωπαϊκή συνομοσπονδία συνδικάτων (CES) κοινοποίησαν στην Επιτροπή την επέκταση στον προαναφερθέντα κανονισμό (ΕΚ) αριθ. 1256/96 του νομικού πεδίου εφαρμογής της κοινής καταγγελίας που κατέθεσαν, δυνάμει του άρθρου 9 του κανονισμού (ΕΚ) αριθ. 3281/94, της 19ης Δεκεμβρίου 1994, για την εφαρμογή ενός πολυετούς συστήματος γενικευμένων δασμολογικών προτιμήσεων για την περίοδο 1995-1998 σε ορισμένα βιομηχανικά προϊόντα καταγωγής αναπτυσσομένων χωρών (1), προκειμένου να αποσυρθεί το προτιμησιακό ευεργέτημα που έχει παραχωρηθεί στα προϊόντα του βιομηχανικού τομέα της εν λόγω χώρας 7

ότι όλα τα στοιχεία που συνέλεξε η Επιτροπή κατά την έρευνα που δημιούργησε, σε απάντηση της αρχικής καταγγελίας της CISL και της CES, καθώς και τα συμπεράσματα στα οποία κατέληξε δύνανται να ληφθούν υπόψη νομοτύπως για την εξέταση της καταγγελίας ευρύτερου πεδίου που κοινοποιήθηκε από την CISL και την CES στις 2 Ιανουαρίου 1997, αφού τα εν λόγω στοιχεία και συμπεράσματα έχουν γενική εφαρμογή και δεν απαιτείται συμπληρωματική ειδική έρευνα για το γεωργικό τομέα 7

ότι, με το πέρας της έρευνάς της, η Επιτροπή εξέδωσε, στις 18 Δεκεμβρίου 1996, πρόταση κανονισμού για την προσωρινή απόσυρση του ευεργετήματος των γενικευμένων δασμολογικών προτιμήσεων σε προϊόντα του βιομηχανικού τομέα της Ένωσης του Μιανμάρ για όσο διάστημα δεν διαπιστωθεί ότι έχει καταργήσει τις καταγγελθείσες πρακτικές 7

ότι, για τους ίδιους λόγους και υπό τις ίδιες συνθήκες, πρέπει επίσης να αποσυρθεί προσωρινά το ευεργέτημα των γενικευμένων δασμολογικών προτιμήσεων σε προϊόντα του γεωργικού τομέα της Ένωσης του Μιανμάρ 7

ότι πρέπει να εξαιρεθούν από το μέτρο της απόσυρσης τα εμπορεύματα που βρίσκονται καθ' οδόν προς την Ευρωπαϊκή Ένωση εφόσον η αποστολή τους πραγματοποιήθηκε πριν από την ημερομηνία έναρξης ισχύος του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Αποσύρεται από την Ένωση του Μιανμάρ το ευεργέτημα των δασμολογικών προτιμήσεων που παραχωρεί ο κανονισμός (ΕΚ) αριθ. 1256/96 της 29ης Ιουνίου 1996.

Άρθρο 2

Το Συμβούλιο, μετά από πρόταση της Επιτροπής, θέτει τέρμα στην εφαρμογή του παρόντος κανονισμού μόλις διαπιστώσει, βάσει έκθεσης της Επιτροπής, ότι έχουν παύσει οι πρακτικές καταναγκαστικής εργασίας στην Ένωση του Μιανμάρ.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Δεν εφαρμόζεται για τα εμπορεύματα για τα οποία μπορεί να αποδειχθεί ότι απεστάλησαν προς την Ευρωπαϊκή Ένωση πριν από την ημερομηνία της έναρξης ισχύος του παρόντος κανονισμού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 348 της 31. 12. 1994, σ. 1.